Høgskolen Stord/Haugesund

Høgskolen Stord/Haugesund (HSH) var en regional høgskole og ble etablert 1. august 1994. HSH hadde  studenter og 300 ansatte.

HSH, Høgskolen i Bergen og Høgskulen i Sogn og Fjordane gikk i 2016 inn for å slå seg sammen. Den sammenslåtte Høgskolen på Vestlandet ble opprettet 1. januar 2017.

 Studier 
Høgskolen tilbød grunnutdanninger på bachelor- og masternivå og et stort utvalg av etter- og videreutdanninger. Sikkerhetsingeniør-, økonomi-, ledelse- og sjøoffiserutdanningene ved HSH hadde sitt utspring i de lokale og regionale petromaritime næringene. HSH tilbød også sykepleier-, grunnskolelærer- og barnehagelærerutdanning.

HSH hadde studiesteder på Stord og i Haugesund og var organisert i tre avdelinger med en felles administrasjon:
 Avdeling for lærerutdanning og kulturfag
 Avdeling for helsefag
 Avdeling for tekniske, økonomiske og maritime fag

HSH var eneste høgskole i Norge som tilbød bachelorutdanning til branningeniør og masterutdanning i brannsikkerhet.

 Historie 
Den 1. august 1994 ble fire statlige høgskoler i Haugesund og Stord ble slått sammen som en del av Høgskolereformen i 1994. De fire høgskolene som fusjonerte var Statens sikkerhetshøgskole, Haugesund sykepleierhøgskole, Stord lærarhøgskule og Stord sjukepleiarhøgskule. Statens sikkerhetshøgskole var tidligere etablert i 1990 ved sammenslåing av Haugesund Maritime Høgskole og Statens Havarivernskole. Skolens eldste avdeling var lærerutdanningen, med røtter tilbake til Stord Seminar fra 1839.

 Alumni 
 Christian Grindheim – fotballspiller
 Jan Kjell Larsen - fotballspiller
 Mons Ivar Mjelde – fotballspiller
 Agnes Ravatn – forfatter, spaltist og journalist
 Magne Rommetveit – stortingsrepresentant
 Håvard Tvedten - handballspiller

 Se også 
 Studentsamskipnaden Stord/Haugesund

 Referanser  

 Eksterne lenker 
 Høgskolen Stord/Haugesund 
 Landsverneplan for Kunnskapsdepartementet – HSH, Rommetveit




Kategori:Statlige høgskoler i Norge
Kategori:Utdanning i Stord
Kategori:Utdanning i Haugesund
Kategori:Tidligere utdanningsinstitusjoner i Rogaland
Kategori:Hordalands utdanningshistorie
Kategori:Utdanningsinstitusjoner etablert i 1994
Kategori:Fredete byggverk i Vestland
Kategori:Terje Grønmo
Kategori:Utdanningsinstitusjoner nedlagt i 2016
Kategori:Høgskolen på Vestlandet
Kategori:Tidligere høgskoler i Norge
Kategori:LINK arkitektur